b'\n_START_ARTICLE_\nUgildhet\n_START_PARAGRAPH_\nUgildhet er et juridisk uttrykk for at en person med myndighetsposisjon kan ha interesser som gj\xc3\xb8r at vedkommende ikke skal behandle saker der egeninteressen kan komme i konflikt med idealet om uhildet og n\xc3\xb8ytral behandling av saker og personer._NEWLINE_Begrepet er omhandlet i flere lover og dekker de fleste omr\xc3\xa5der fra domstols- og politimyndighet og til folkevalgte og forvaltningsansatte._NEWLINE_De vanligste grunner for ugildhet er eierforhold, arbeidsforhold og slektskap, med n\xc3\xa6rt vennskap og omgangskrets som stadig gjenstand for nye diskusjoner._NEWLINE_Personer som enten selv melder seg ugilde, eller ansees ugilde etter overordnet eller rettslig avgj\xc3\xb8relse, skal ikke behandle forhold og saker som ber\xc3\xb8rer ugildheten og ikke delta i eller p\xc3\xa5virke avgj\xc3\xb8relser og vedtak desang\xc3\xa5ende.'